Em Sägmüller sini Jüngscht, d Anna, kunnt, glaub i bal in d Schuel, het de Schlossmacher Egon sine Mitwanderer im erschte Schnee zwische Hinterdobel un Hochpfirt verkündet. Du meinsch d Tanja, isch r vun de Siglinde, sinere Frau, verbessert wore. A wa, schwätz nitte, s Sägmüllers hen doch numme ei Doochter, het sich de Schlossmacher Egon gwehrt, un die heißt schu, sitter dass ich si kenn, Anna, sunsch dääd ich doch nit Anna zuenere sage! Dass usgrechnet du Anna zuenere saisch, isch jo no lang kei Beweis defür, dass si au so heißt, im Gegeteil!, het r vun de Siglinde als Antwort zruckkriegt. S Oberholzer Marieli het ere beipflichtet un gmeint, du hesch räächt, Siglinde, si heißt nit Anna, sie heißt Tanja, d Anna isch em Dobler Hans sini mittler Doochter, die wo mim Gemser Anton ghiirote isch. De Erbacher Alfons un s Daubinger Vrenili hen die Version uni sono bestätigt. De Sägmüller, des stimmt, het sini Jüngscht erscht Anna welle heiße, aber wil em Dobler sini mittler Doochter schu uf dene Namme isch tauft gsin wore, hen Sägmüllers für ihri halt Tanja gnumme. S Doblers un s Sägmüllers sin jo schließlig Noochbere, un no hätts bi de gliche Vornämme numme Verwechslunge gen.